Referat fra samarbeidsutvalgsmøte 22.05.2023

**Deltok på møte:**

Jarle Huseby. (Referent)

**Humlesvingen:** Rebekka Høyer-Hansen, Leder

**Maurstien:** Stine Porslid Myhren.

**Marihøna:** Kamilla Egeland.

**Ansatte representanter:** Tore Knutsen, Kari Sunde, Cathrine Arnesen.

Sak 1. **Dugnad.**

- *Dugnad. SU-representantene får oppgaver og deler disse ut. Jarle lager liste på hva som skal gjøres.*

*Neste dugnad er tirsdag 6. juni kl 17-19.*

Sak 2. **Opptak 2023**

-*Fordeling av barn, barnegrupper. Neste barnehageår vil vi organisere gruppene slik vi gjør i dag. Vi blir 25 barn på gul og rød gruppe. (f.2019 og f.2018) Det er ikke plass til alle disse på Humlesvingen*, *derfor vil 4-5 av 2019 barna bli på Maurstien neste barnehageår. Slik fordeling vil det også bli barnehageåret 24/25. Det vil bli tur og gruppedager på tvers av avdelingene og barnehagelærerstillingen som var på Humlesvingen blir flyttet over til Maurstien sammen med Kari som er pedagogisk leder.*

Sak 3. **Saker fra dere foreldre**.

***Humlesvingen: Svømming****. Det har kommet ønske om at vi også skal tilby dette for gul gruppe. Det som tilbys til rødgruppe er åtte ganger på rad, siste halvåret før skolestart. Dette gir god kontinuitet og oppfølging fra gang til gang. Hvis vi skal tilby dette også til gulgruppe, blir det sjeldnere og ikke samme kontinuitet på opplæringen som gis av innleid instruktør. Dette kommer da også i tillegg til alt annet som skjer i barnehagen, og krever flere voksne over lengre tid, slik som sjåfør til å kjøre gruppen frem og tilbake.*

*Konklusjon, vi ønsker å fortsette med å tilby bare dette til rødgruppe.*

***Maurstien: Russefeiring for rød gruppe****. Det har kommet forslag om å tilby dette for rødgruppe. Vi synes det skjer nok for rødgruppe i vårhalvåret, overnatting på Granestua, overnatting i barnehagen, sommeravslutning med fokus på rødgruppe, rødgruppe har samarbeid og besøk på Nedenes skole og rødgruppe har svømming.*

*Konklusjon, vi ønsker ikke å tilby dette for rødgruppe.*

***Marihøna: Usunt kosthold, mye godteri.*** *Det har kommet tilbakemelding på at barnehagen tilbyr mye usunt ved bursdagsfeiringer, markeringer, men også en del utenom disse og et ønske om mer variert kost.*

*Marihøna markerer bursdager den dagen barna har bursdag, de ønsker å ha større fokus på sunne alternativer. Skal de ha noe utenom dette, blir det sendt spørsmål til foreldre.*

*Maurstien markerer bursdager den dagen barna har bursdag, de ønsker å ha større fokus på sunne alternativer.*

*Humlesvingen markerer bursdager en gang i måneden om feirer alle barna som har bursdag den måneden den dagen. De har flere barn med allergier og tilbyr ofte en saftis grunnet dette.*

*Avdelingene har ved markeringer ofte vært villige til å dele med hverandre, noe vi har satt pris på med tanke på verdien i det å dele med hverandre. Vi ser at det kan oppleves annerledes for noen, ved at det da blir flere markeringer per avdeling enn det som er behovet.*

*Vi har egen kokk som lager variert mat, men som samtidig skal lage mat til nesten 70 personer med ulike allergier, ønsker og samtidig må ta hensyn til budsjett. Vi tar i dag 315,- i kostpenger, minst av alle i Arendal kommune og har i tillegg kokk i 60% stilling som ikke kommunen dekker.*

*Konklusjon, barnehagen har ingen spesiell profil rundt dette, men ønsker å ha et normalt og sunt forhold til mat og markeringer. Vi ønsker derfor å minimere usunne alternativer og delinger på tvers av avdelingene. Vi setter også fokus på hva kokken Nina har i grytene, for å bevisstgjøre den varierte og sunne maten som lages til alle hver dag.*

Sak 4. **Saker fra de ansatte.**

-*Det har ikke kommet noen saker fra de ansatte.*

Sak 5. **Eventuelt.**

**-*Sommeravslutning.***

*Årets sommeravslutning er onsdag 7. juni. Kl 16-17.30.*

*Vi starter med at barna har underholdning fra tribunen. Etterpå spiser vi litt. Dere foreldre tar selv med dere mat og drikke som de ønsker å spise selv. Vi avslutter med markering for rødgruppe som skal begynne på skolen.*

**-*Ny årsplan*:**

*Pedagogene ønsker å lage ny årsplan i kalenderformat. Der den ene siden er pedagogisk innhold, informasjon om merkedager og den andre siden er kalender, der merkedager er lagt inn. Et slikt format vil gjøre det letter å finne informasjon og å følge med.*

**-Rugekasse:**

*Det kom forslag om å få skaffe rugekasse for å følge prosessen fra egg til kylling, der hele barnehagen kan være delaktige i prosessen. Tore undersøker med Brømnes gård om et mulig samarbeid.*

Et bilde som inneholder tekst

Automatisk generert beskrivelse